《送董子仁给事出使琉球》
明代·程敏政

万里乘槎羡董生，手持龙节气峥嵘。远凭主上班恩到，坐使陪峥谢礼成。

番贸不收沙上市，粤船长下水边城。知君可副中朝望，一寸心随汉月明。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。